KOSKETUSKOHTA
Kosketuskohta - Charles Stanley
Kerromme maailmalle evankeliumia terveen raamatunopetuksen kautta.
Rakastan merta, -
valtameren avaruudessa olemista.
Olen kasvanut Jumalan luomassa merimaailmassa.
Tämä on minun turvapaikkani.
Aikaisin aamulla pyydämme Jumalaa auttamaan ylistyksessämme rannalla, -
että näkisimme Hänen kirkkaudestaan uusia puolia.
Kasvoin Hollywoodissa, Floridassa, hyvässä kristityssä perheessä.
Vanhemmat kasvattivat minut Jumalan pelossa.
Luulin, että minusta tulee insinööri, ja tavoittelin sitä.
Kun menin yliopistoon, koin, että Jumala kutsui minua palvelukseensa.
Vastustin kutsua.
Jumalan käsi oli raskaana ylläni, enkä pystynyt ajattelemaan muuta.
Lopulta murruin seurakunnassa Atlantassa.
Olin jumalanpalveluksessa ja koin, että minun on antauduttava.
Halusin olla kuuliainen. Tri Stanley opetti aina: "Tottele Jumalaa."
Ja niin siinä kävi. Päätös oli tehty.
Tiesin Jumalan asettavan minut johonkin, -
mihin minulla on lahjoja ja kutsu. Aloin innostua.
Nyt olen tavallaan toisenlainen insinööri.
27 vuotta sitten perustamassani seurakunnassa -
tuon ihmisten elämään Raamatun periaatteita -
mahdollisimman tehokkaalla tavalla.
Etelä-Floridaan pysähdytään hetkeksi. Ihmiset tulevat ja menevät.
Ihmissuhteet ovat meille tärkeitä, -
koska emme elä raamattuvyöhykkeellä, -
missä kaikki tuntevat toisensa.
Yritämme luoda ympäristön, jossa ihmiset voivat kohdata, -
rohkaista toisiaan ja lukea yhdessä Raamattua.
Tärkeintä on, että ihmiset kuulevat Kristuksesta, -
kuulevat evankeliumin ja pelastuvat.
Rohkaisemme ihmisiä miettimään, mitä he osaavat, -
ja käyttämään sitä tavoittaakseen ihmisiä.
Ihmiset tarvitsevat rakkautta, apua arkisissa askareissa, -
tukea läheisen menetettyään, ja vain ystävää.
Joskus palvelutyö on vain läsnäoloa.
Jotta ihmiset tulisivat uskoon, heidän tulee kohdata kristittyjä.
Seuraavaksi: Usko, jota seurata.
Se on Jumalan armoa, että Hänellä on suunnitelma elämällemme.
Valtavaa armoa, että Hänellä on suunnitelma, -
jonka Hän haluaa kertoa.
Meidän ei tarvitse pohtia, onko elämällämme merkitystä, -
mitä teen tai mitä muut ajattelevat jne.
Jumalalla suuressa armossaan on mahtava suunnitelma elämällesi.
On siis polku, jota kulkea. Jos on suunnitelma, on myös polku.
Useimmat eivät tule edes ajatelleeksi Jumalan tahtoa tai suunnitelmaa.
Elämänsä loppupuolella he saattavat miettiä, -
mistä kaikessa oli kyse.
Mistä jäin paitsi? Missä Jumala oli? Voin vastata.
Jumalalla on alusta asti ollut tarkoitus ja suunnitelma elämällesi.
Mitä pikemmin löytää oikealle polulle, sitä parempaa, onnellisempaa, -
rauhallisempaa ja täyteläisempää elämä on kaikissa olosuhteissa.
Mutta on uskottava, että Jumala rakastaa sinua, -
ja että Hänellä on suunnitelma ja paras polku sinulle.
Jumala ei tee toissijaisia polkuja.
Hänen polkunsa on paras, jos on valmis seuraamaan Häntä.
Sananlaskut 3 on yksi tunnetuimmista raamatunkohdista.
Luen ensimmäiset kahdeksan jaetta.
Luetaan jakeesta 1 alkaen, Sananlaskut 3.
"Poikani, älä unhota minun opetustani, -
vaan sinun sydämesi säilyttäköön minun käskyni; -
sillä pitkää ikää, elinvuosia ja rauhaa ne sinulle kartuttavat."
Elintavoilla on siis merkitystä.
"Laupeus ja uskollisuus älkööt hyljätkö sinua.
Sido ne kaulaasi, kirjoita ne sydämesi tauluun, -
niin saat armon ja hyvän ymmärryksen Jumalan ja ihmisten silmien edessä."
Kuunnelkaa tarkasti. Tämä pitäisi opetella ulkoa.
"Turvaa Herraan kaikesta sydämestäsi äläkä nojaudu omaan ymmärrykseesi.
Tunne hänet kaikilla teilläsi, niin hän sinun polkusi tasoittaa.
Älä ole viisas omissa silmissäsi. Pelkää Herraa ja karta pahaa.
Se on terveellistä sinun ruumiillesi ja virkistävää sinun luillesi."
Tämä on Jumalan käsky meille.
On yksi asia haluta seurata Jumalaa, kuunnella Häntä -
mutta toinen asia, että haluaa olla kuuliainen.
Eli onko valmis luottamaan Häneen.
Jos ei ole kuuliainen, ei luota Häneen.
Niin on, vaikka sanoisit muuta.
Hän valitsee meille aina parasta.
Jos uskomme Jumalaan, luotamme Häneen.
Jos en luota, -
kieltäydyn, kun hän pyytää tekemään jotain ja antaa ohjeet.
Jos pelkäät, et luota. Jos kapinoit, et luota.
Jos et tottele, et luota.
Et luota, mitä Hän sanoo itsestään.
Se mielessä, haluan teidän miettivän tätä raamatunkohtaa.
Jumala käskee meitä luottamaan Häneen.
"Turvaa Herraan kaikesta sydämestäsi..."
Luottaminen tarkoittaa, että uskoo vahvasti -
toisen rehellisyyteen, kykyihin ja luonteeseen.
Todellinen luottamus kattaa kaikki kolme asiaa.
"Turvaa Herraan kaikesta sydämestäsi..."
Jos luotan, voin olla varma. Uskon, mitä hän sanoo.
Eli jos minulla on varma luottamus, teen, mitä pyydetään.
"Luotan Sinuun Jumala. Jos johdat minut tekemään tai sanomaan jotain, -
luotan, että se kuuluu suunnitelmaasi.
Sinulla on suunnitelma elämällemme, ohjaat ja neuvot meitä, luotan Sinuun."
Jos todella uskon, luotan, että siitä, mitä pyydät minulta, koituu hyvää.
Jos en usko tai luota, en tottele.
Kun ihminen elää synnissä, -
sanoipa hän mitä tahansa, hän ei luota Jumalaan.
Jos en luota Jumalaan, mikään elämässäni ei toimi.
Ihmiset elävät kaukana Jumalan tahdosta ja tarkoituksesta, -
koska he eivät luota Häneen. Puhumme Kaikkivaltiaasta Jumalasta.
Jos luotan Häneen, olen kuuliainen.
Kysy siis itseltäsi: Luotatko Häneen -
vai puhutko ja ajatteletko vain sitä, mutta sisimmässäsi et luota.
Mihin luottamus perustuu?
"Turvaa Herraan kaikesta sydämestäsi äläkä nojaudu omaan ymmärrykseesi."
Mikä on tämän perusta? Kuuntele.
Luottamuksemme Jumalaan perustuu Hänen kaikkivaltiuteen.
Jumala hallitsee kaikkea kaiken aikaa.
Jumalan suvereniteetti. Jos tämä ei ole totta, mistään ei voi olla varma.
Silloin ei voi uskoa Raamattuunkaan.
Tässä on yhteen kiedottuna Jumalan viisaus, voima ja oikeus.
Hänen tarkoituksensa on aina täydellinen.
Luottamuksemme perustuu...
Jos en usko Hänen kaikkivaltiuteensa, saatan epäillä Hänen tahtoaan.
Koska Hän on kaikkivaltias, Hän tietää kaiken kaikesta, -
menneestä, tästä hetkestä ja tulevasta.
Jumalaa ei yllätä mikään. Hänellä on aina parasta meille.
Koska Hän hallitsee kaikissa elämäntilanteissa, -
voin luottaa Häneen täysin kaikissa tilanteissa.
Kaikki tämä sopii yhteen sen kanssa, että Hän hallitsee suvereenisti.
Voimme tuntea olomme turvalliseksi.
Jumala hallitsee elämämme lisäksi koko maailmankaikkeutta.
Hetkinen. Jos Hän hallitsee kaikkea, miksi Hän antaa asioiden tapahtua?
Yksinkertainen esimerkki on Joosef. Jos Jumala on kaikkivaltias, -
miksi hänet heitettiin kaivoon, miksi hänestä tuli orja, -
miksi Potifarin vaimo syytti häntä epäoikeudenmukaisesti?
Kaikkivaltias Jumala valmisti häntä seisomaan faaraon vierellä.
Voimme luottaa Häneen kaikissa tilanteissa.
Jumala ei ole vain kaikkivaltias, -
lisäksi Hän on rakastava ja luotettava.
Hän ei ole etäinen olento. Hän on henkilö.
Hän on henkilökohtainen, rakastava, armollinen Jumala.
Hänellä on jokaiselle oma polku, jos ymmärrämme seurata Häntä.
Kun Hän kutsuu meitä polulleen, meidän on uskottava, että tie on oikea.
Hän tietää kykymme ja taitomme, ja kaiken elämästämme.
Luotan Häneen, koska Hän on kaikkivaltias Jumala.
Kolmas tärkeä kohta tässä sananpaikassa on tämä: -
"Turvaa Herraan kaikesta sydämestäsi."
Eli minun tulee luottaa Häneen koko sydämestäni.
"...äläkä nojaudu omaan ymmärrykseesi."
Tulee luottaa kaikessa, ei vain muutamissa asioissa.
Nyt kysyn: mikä sinulle on kaikista vaikeinta?
Missä asiassa on vaikeinta luottaa Jumalaan?
Ihmisillä on erilaisia asioita. Tilanteet ja olosuhteet eroavat.
Tiedät, että voit luottaa Jumalaan. Hänellä on suunnitelma elämällesi.
Hän osoittaa, mitä tehdä ja kuinka toimia kaikissa tilanteissa.
Kaikki ei ole yksinkertaista ja selvää.
Raamattu kertoo, että Jumala opastaa meitä, kun luotamme Häneen.
Aina ei tarvitse olla samaa mieltä muiden kanssa.
Raamatussa voi olla kohtia, joita ei ymmärrä tai osaa selittää.
Mutta jos uskon Jumalan Sanaan, luotan Häneen.
Ajattele omaa elämääsi.
Missä asioissa sinun on vaikea luottaa Jumalaan?
"Tiedän olevani pelastettu, ja tiedän sitä ja tätä, -
mutta tämän pyytäminen...?"
Onko Jumala luotettava? Kyllä. Voinko luottaa Häneen? Kyllä.
Missä määrin? Ihan kaikessa.
Etsitpä Jumalan tahtoa työssäsi, puolison valinnassa, missä tahansa, -
voit luottaa Häneen kaikissa tilanteissa. Hän sanoo: -
"Turvaa Herraan kaikesta sydämestäsi äläkä nojaudu omaan ymmärrykseesi."
Oma ymmärryksemme on rajallinen.
En näe näiden seinien ulkopuolelle.
Jumala näkee maailman toiselle laidalle.
Kaikkea emme ymmärrä mutta meidän on luotettava.
Huomatkaa. Meidän tulee luottaa vaikka emme olisi samaa mieltä.
Joku saattaa kysyä: Etkö ole samaa mieltä, jos luotat?
Elämässäni on tapahtunut asioita, jotka ovat saaneet minut sanomaan: -
"Hetkinen. Luotan Sinuun, mutta tämä sattuu."
On kipua, ja joskus meitä koetellaan.
"Turvaa Herraan kaikesta sydämestäsi äläkä nojaudu omaan ymmärrykseesi.
Tunne hänet kaikilla teilläsi, niin hän sinun polkusi tasoittaa."
Mitä "kaikilla teilläsi" tarkoittaa? Luotamme kaikessa Häneen.
Hän haluaa, että luotamme Häneen ja tunnemme Hänet.
Tunteminen tarkoittaa sitä, että tunnustamme Hänet.
Tunnustamme Hänet Jumalaksemme, Herraksemme.
Hänellä on oikeus hallita elämäämme.
Hänellä on valta siunata meitä niin halutessaan.
Kysy itseltäsi: Onko elämässäni jokin alue, joka pidättelee minua?
"Tunne hänet kaikilla teilläsi..."
Sanot: "Kyllä, mutta on tämä yksi asia."
Monien elämässä se yksi asia -
aiheuttaa enemmän tuskaa kuin he ymmärtävätkään.
Täydellinen antautuminen, ehdoton antautuminen -
tarkoittaa sitä, että luottaa Häneen täysin ja ilman ehtoja, -
sillä oma ymmärryksemme on vajavainen.
Emme näe tulevaa, emmekä mennyttäkään.
"Tunne hänet kaikilla teilläsi, niin hän sinun polkusi tasoittaa."
Mitä polun tasoittaminen tarkoittaa? "Minä suojelen elämän sivuteillä.
Suojelen taipaleilla, joiden luulet kuuluvan matkaan, vaikka eivät kuulu."
"Tunne hänet kaikilla teilläsi, niin hän sinun polkusi tasoittaa."
Eli Hän ottaa pois monia esteitä.
Poistaa väärinkäsityksiä ja säästää monelta vaivalta.
Ajattele ihmisiä, jotka ovat eläneet ilman Jumalaa noin 60 vuotta.
Katso, miten elämä on kuluttanut heitä, mistä he ovat jääneet paitsi.
Hän tasoittaa polun, -
mutta tasainen ei välttämättä tarkoita helppoa.
Tasainen polku on paras tie.
"Tunne hänet kaikilla teilläsi, niin hän sinun polkusi tasoittaa."
Sanotko kulkevasi tasoitetulla polulla?
Se ei tarkoita sitä, ettei tee sitä tai tätä.
Luotatko Jumalan ohjaavan ja opastavan sinua, -
ja teetkö parhaasi mukaan Jumalan tahdon?
Emme ole täydellisiä.
Bensa voi loppua matkan varrella ja huomaat tehneesi jotain väärin.
Mutta kuljetko Jumalan tietä?
Oletko kuuliainen Jumalalle parhaan kykysi mukaan?
Täällä sanotaan: "Tunne hänet kaikilla teilläsi, -
niin hän sinun polkusi tasoittaa."
Hän pelastaa sinut elämän myrskyistä, -
turhilta ponnisteluilta, eripuralta, -
pitkistä vuosista ilman Häntä, ennen kuin antaudut Hänelle.
Näin on monen kohdalla.
Muistan yhä, kuinka seisoin portailla ja sanoin ystävälleni: "Pelastuin eilen."
Muistan, mitä hän sanoi: "Teen sen myöhemmin."
Hän päätyi vankilaan.
Hänellä oli sama etuoikeus, mutta hän valitsi toisen tien.
Monet kärsivät, -
koska ovat päättäneet kulkea omaa polkuaan.
Tällä päätöksellä he sanovat: "Olen Jumalaa viisaampi.
Valitsemani tie tuo minulle enemmän onnea, iloa, rauhaa -
ja etenkin varallisuutta. Valitsen tämän tien."
Kaikki kiiltävä ei ole kultaa.
Suoralta näyttävä ei aina ole suora.
Muutaman metrin jälkeen voi tulla mutkia.
"Tunne hänet kaikilla teilläsi, niin hän sinun polkusi tasoittaa."
Tässä on varoitus.
"Pelkää Herraa ja karta pahaa."
Avataan Sananlaskuista luku 26.
Sananl. 26:12: -
Tässä on varoitus, Sananl. 26:12:
"Näet miehen, viisaan omissa silmissään -
― enemmän on toivoa tyhmästä kuin hänestä."
Jumala sanoo, että jos valitsemme tien, jota Hän ei ole valinnut, -
toimimme typerästi.
Tiedät ihmisiä, jotka ovat tehneet niin, ja tekevät niin.
Tekevät kuten haluavat, -
ajattelematta Jumalan tietä, tahtoa, voimaa, -
tuomiopäivästä puhumattakaan.
Ei väliä, kuinka elämä kohtelee meitä, -
jokainen meistä tulee siihen pisteeseen, -
jolloin tapaamme elävän Jumalan, jonka edessä olemme eläneet.
Monet ihmiset elävät tällä tavoin.
Tässä sanotaan: "Älä ole viisas omissa silmissäsi.
Pelkää Herraa ja karta pahaa." Näin tekee viisas mies tai nainen.
He etsivät Herraa, kuuntelevat Häntä.
He tietävät, että Jumala ohjaa heitä. He kuuntelevat ja luottavat Häneen.
Kyse on luottamuksesta.
Luotatko, että Hän tekee sen, minkä on luvannut?
Raamattu sanoo, ja tiedämme, että Jumala ei voi valehdella.
Kaikki, mitä Hän sanoo, on totta.
Me kaikki joudumme tilille. "Pelkää Herraa ja karta pahaa."
"Pelkää Herraa" tarkoittaa, että kunnioitamme Häntä, -
tottelemme Häntä, -
tunnustamme, että Hän on tämän maailmankaikkeuden Jumala, -
mutta myös sinun ja minun Jumala.
Hän on luvannut opastaa meitä.
Kuunteletko Häntä? Luotatko Häneen?
Saatat olla samaa mieltä, mutta luotatko Häneen henkilökohtaisesti?
Yritätkö vilpittömästi kulkea Jumalan tahdossa?
Teemme valintoja joka päivä.
Teemme valintoja, jotka on pakko tehdä.
Teemme päätöksemme sen perusteella, -
uskommeko Jumalan olemassaoloon, -
uskommeko, että Hänellä on suunnitelma elämällemme, -
uskommeko, että Hänen tiensä on meille paras, -
ja olemmeko valmiit kuuntelemaan ja tottelemaan Häntä.
"Tunne hänet kaikilla teilläsi, niin hän sinun polkusi tasoittaa."
"Pelkää Herraa [eli kunnioita Häntä] ja karta pahaa.
Se on terveellistä sinun ruumiillesi ja virkistävää sinun luillesi."
Tämä tarkoittaa, että on terveellistä elää kuuliaisena Hänelle.
Se on terveellistä.
Saa onnellisuutta, terveyttä, iloa ja rauhaa, -
kun kulkee Jumalan valmistamaa polkua pitkin.
Ehkä et itse valitsisi sitä tietä, -
mutta Jumalan valitsemalla tiellä menestyt.
Jumalan valitsemalla tiellä saa rauhan, varmuuden, luottamuksen -
ja tyytyväisyyden.
Kun tottelee Häntä: "Se on terveellistä sinun ruumiillesi -
ja virkistävää sinun luillesi."
Kysyn siis: Kuunteletko Häntä?
Luotatko Häneen?
Kuuntelet täällä sunnuntaisin, mutta luotatko Häneen?
Jos luotan Häneen täysin, -
tiedän, että Hänen päätöksensä elämälleni ovat parhaita.
Viisaimmat ja hyödyllisimmät päätökset.
Vapauttavimmat päätökset ja iloisimmat päätökset, -
jos luotan Häneen. Aamen.
Isä, olemme kiitollisia, -
että Sinun suunnitelmasi on niin yksinkertainen.
Meidän tulee vain kuunnella, luottaa ja totella.
Tänään rukoilen, että ne, jotka eivät ole vastaanottaneet Sinua, -
ymmärtäisivät valinneensa väärän tien.
Et pakota heitä Sinun polullesi.
Kutsut heidät kääntämään kurssia, -
vastaanottamaan Jeesuksen Kristuksen vapahtajakseen.
Kun he niin tekevät, asetat heidän jalkansa oikealle tielle.
Haluat kulkea heidän kanssaan elämän loppuun saakka.
Sanot sen olevan terveyttä, vahvuutta, -
virvoitusta heidän luilleen.
Sinun tietäsi kulkiessa asiat ovat paremmin.
Uskon, että tämä henkilö, joka on kuullut saarnattavan Sinusta, -
ottaa hetken aikaa ja sanoo:
Herra Jeesus Kristus, minä kuuntelen.
Uskon, että kuolit ristillä syntieni tähden.
Tänään tunnustan olevani syntinen.
Tästä hetkestä eteenpäin -
olet Herrani ja Vapahtajani -
ristinkuolemasi tähden.
Otan vastaan pelastuksen lahjan.
Juuri nyt luotan Sinuun, rakas Isä.
Kiitos Herra, ettet aja ketään pois, joka kääntyy puoleesi.
Haluat saada jokaisen, joka Sinua kuuntelee, oikealle tielle.
Älkäämme olko niitä, joita tyhmiksi kutsut, -
vaan olkaamme viisaita. Tätä rukoilen Jeesuksen nimessä. Aamen.
Jos ohjelmamme on siunannut sinua, käy verkkosivuillamme: intouch.org.
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: A. Eskola